**รูปแบบที่ 5 ระบบการบริหารตามหลักธรรมาภิบาล**

**ตัวชี้วัด 5.1** การดำเนินงานด้านผลประโยชน์ทับซ้อน

**เกณฑ์**

ระดับ 1 มีการประชุมสัมมนาภายในสมาคม เพื่อให้ความรู้เรื่องการป้องกันผลประโยชน์ทับซ้อน

ระดับ 2 มีการจัดทำคู่มือหรือประมวลจริยธรรมเกี่ยวกับการปฏิบัติงาน เพื่อการป้องกันผลประโยชน์ทับซ้อน

ระดับ 3 ให้ความรู้ตามคู่มือหรือประมวลจริยธรรมเกี่ยวกับการปฏิบัติงาน เพื่อการป้องกันผลประโยชน์ทับซ้อน

ระดับ 4 มีการปรับปรุงกลไก ขั้นตอนการปฏิบัติงาน หรือระเบียบ เพื่อการป้องกันผลประโยชน์ทับซ้อน

ระดับ 5 มีการตรวจสอบกรรมการ เจ้าหน้าที่ ที่มีหน้าที่ในการจัดซื้อจัดจ้างถึงความเกี่ยวข้องกับ ผู้เสนองาน

**เกณฑ์การประเมิน**

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| ไม่ถึง 60 % | 60 % | 80 % | 90 % | 100 % |

**รูปแบบที่ 5 ระบบการบริหารตามหลักธรรมาภิบาล**

**ตัวชี้วัด 5.2** งบประมาณ (การเงิน - การบัญชี) (ตัวชี้วัด 1.6)

**เกณฑ์**

ระดับ 1 มีการบันทึกรายรับ-รายจ่าย มีการจัดทำบัญชีรายรับ-รายจ่ายประจำเดือนที่ถูกต้อง สามารถตรวจสอบได้การเบิก – จ่ายเงิน ในแต่ละครั้ง/กิจกรรมที่ถูกต้อง

ระดับ 2 มีการดำเนินงานตามระดับ 1 และ และมีการรายงานทางการเงินต่อกรรมการสมาคมกีฬาในการประชุมประจำเดือน

ระดับ 3 มีการดำเนินงานตามระดับ 2 และมีการแสดงบัญชีรายรับ – รายจ่ายปีล่าสุดของสมาคมในงบดุลประจำปีของสมาคมที่รับรองแล้ว ในการประชุมใหญ่สามัญหรือวิสามัญประจำปี

ระดับ 4 มีการดำเนินงานตามระดับ 3 และมีการจัดทำระเบียบการเงินของสมาคมที่เป็นลายลักษณ์อักษร ว่าด้วยค่าตอบแทน ค่าเดินทาง และค่าที่พัก

ระดับ 5 มีการดำเนินงานตามระดับ 4 และมีการจัดทำระเบียบอื่น ๆ เพิ่มเติม เช่น สวัสดิการ เป็นต้น

**เกณฑ์การประเมิน**

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| ไม่ถึง 60 % | 60 % | 80 % | 90 % | 100 % |

**รูปแบบที่ 5 ระบบการบริหารตามหลักธรรมาภิบาล**

**ตัวชี้วัด 5.3** การคัดเลือกนักกีฬา (ตัวชี้วัด 2.2)

**เกณฑ์**

ระดับ 1 มีการแต่งตั้งคณะกรรมการคัดเลือกตัวนักกีฬาที่ประกอบด้วยฝ่ายต่าง ๆ ที่เกี่ยวข้อง เช่น กรรมการบริหาร ฝ่ายเทคนิคกีฬา ผู้ฝึกสอน ผู้ตัดสิน หรือผู้ที่สมาคมแต่งตั้งตามสมควร

ระดับ 2 มีการดำเนินการตามระดับ 1 และมีการกำหนดหลักเกณฑ์ในการคัดเลือกตัวนักกีฬาอย่างเป็นลายลักษณ์อักษร เช่น การใช้ผลงานจากการแข่งขันกีฬารายการต่าง ๆ ภายในประเทศ การใช้ผลการแข่งขันรายการนานาชาติ การใช้ผลงานสะสมหรือคะแนนสะสม (Ranking) การกำหนดรายการแข่งขันขึ้นเป็นการเฉพาะ การเสาะแสวงหานักกีฬาที่มีความสามารถหรือพรสวรรค์ เป็นส่วนหนึ่งในการคัดเลือกนักกีฬา เป็นต้น

ระดับ 3 มีการดำเนินการตามระดับ 2 และมีการแจ้งหรือส่งประกาศการคัดเลือกตัวนักกีฬาให้สมาชิก นักกีฬา หน่วยงาน องค์กร สถาบันการศึกษาต่าง ๆ ทั่วประเทศ หรือผู้ที่มีสิทธิคัดเลือก ทราบล่วงหน้าไม่น้อยกว่า 30 วัน ก่อนการแข่งขันคัดเลือกตัวนักกีฬา อย่างเป็นลายลักษณ์อักษร โดยแนบรายละเอียดหลักเกณฑ์การคัดเลือกตัวนักกีฬา

ระดับ 4 มีการดำเนินการตามระดับ 3 และมีกระบวนการคัดเลือกหรือจัดการแข่งขันเพื่อคัดเลือก เป็นนักกีฬาที่ชัดเจน พร้อมทั้งมีการประกาศผลการคัดเลือกเป็นลายลักษณ์อักษร

ระดับ 5 มีการดำเนินการตามระดับ 4 และมีการประชาสัมพันธ์การคัดเลือกตัวนักกีฬา หลักเกณฑ์การคัดเลือก ผลการคัดเลือก ผ่านเว็บไซต์ของสมาคมหรือสื่อประชาสัมพันธ์อื่น ๆ

**เกณฑ์การประเมิน**

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| ไม่ถึง 60 % | 60 % | 80 % | 90 % | 100 % |

**รูปแบบที่ 5 ระบบการบริหารตามหลักธรรมาภิบาล**

**ตัวชี้วัด 5.4** การเผยแพร่ข้อมูล/ข่าวสารของสมาคมลงเว็บไซต์ (ตัวชี้วัด 1.11)

**เกณฑ์**

ระดับ 1 มีเว็บไซต์ของสมาคม

ระดับ 2 มีการดำเนินการตามระดับ 1 และมีฐานข้อมูลที่สามารถค้นหาได้ ประกอบด้วย รายชื่อกรรมการบริหาร กฎ กติกา ข้อบังคับ การขึ้นทะเบียนสมาชิกสโมสร นักกีฬา บุคลากรกีฬาของสมาคม แผนงาน ปฏิทินกิจกรรมต่าง ๆ ข่าวสารเกี่ยวกับกีฬานั้น ๆ องค์ความรู้เกี่ยวกับกีฬานั้น ๆ และฐานข้อมูล ผลการแข่งขัน สถิติของกีฬานั้น ๆ

ระดับ 3 มีการดำเนินการตามระดับ 2 และมีความเคลื่อนไหวของฐานข้อมูลที่เป็นปัจจุบัน

ระดับ 4 มีการดำเนินการตามระดับ 3 และมีการประสานงานกับบุคลากรของสมาคม สมาชิก และหน่วยงานที่เกี่ยวข้อง ผ่านระบบเทคโนโลยีสารสนเทศ (IT) เช่น E-mail, Internet, Facebook เป็นต้น

ระดับ 5 มีการดำเนินการตามระดับ 4 และมีระบบสารสนเทศที่สมาชิกผู้สนใจ เสนอความคิดเห็น เช่น Web board, Facebook และอื่น ๆ

**เกณฑ์การประเมิน**

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| ไม่ถึง 60 % | 60 % | 80 % | 90 % | 100 % |